Ĉiapasa Patrinmontaro

Ĉiapasa Patrinmontaro (en Meksiko konata kiel Sierra Madre de Chiapas, en Gvatemalo tutsimple kiel Sierra Madre) estas montara sistemo kiu disvolviĝas nordokcidenten-sudorienten de la subŝtato de Ĉiapaso en Meksiko tra tuta Gvatemalo, Salvadoro kaj Honduro. La plej multaj el la vulkanoj de Gvatemalo estas parto de tiu montaro.

Mallarĝa marborda ebenaĵo situas sude de la montaro, inter Ĉiapasa Patrinmontaro kaj Pacifika Oceano. En la nordo troviĝas serion de altebenaĵoj kaj depresioj, inkluzive de Ĉiapasa Depresio, kiu apartigas Ĉiapasan Patrinmontaron de Ĉiapasa Altebenaĵo, de Gvatemalaj Altebenaĵoj, kaj de la landinternaj altebenaĵoj de Honduro.

Ĉiapasa Patrinmontaro konstituas la ĉefan akvodislimon inter la pacifikaj kaj la atlantikaj riversistemoj. Je la pacifika flanko de Ĉiapasa Patrinmontaro, la distanco al la maro estas mallonga, kaj la riveretoj, dum tre multnombraj, estas sekve malgrandaj kaj rapidaj. Kelkaj el la riveroj de la pacifika deklivaro fakte disvolviĝas en la Gvatemalaj Altaĵoj, kaj trafluas Ĉiapasan Patrinmontaron en la fundo de profundaj ravinoj. Je la orienta flanko  kelkaj riveroj ekhavas tre konsiderindan disvolviĝon.

Vidu ankaŭ
Centramerikaj miksaj koniferaroj
Ĉiapas-patrinmontaraj humidaj arbaroj
Granda Amerika Akvodislimo
Patrina Montaro

Eksteraj ligiloj

 Monto Cerro El Pital, Honduro/Salvadoro.

Kategorio:Geografio de Gvatemalo
Kategorio:Geografio de Honduro
Kategorio:Montaroj en Meksiko
Kategorio:Geografio de Salvadoro